ПРОТОКОЛ

гр. ЛЕВСКИ, _01.12. 2008 г.

Левченски районен съд в публичното съдебно заседание на _първи декември_ 2008 г.  в състав:

	Председател: МАРГАРИТА ДИМИТРОВА
	                Съдебни заседатели: Анка Грозданова
                                                                  Димка Първанова

при участието на секретаря _ Ваня Димитрова_ и прокурора _Рени Кирилова_ сложи за разглеждане ч.н.д. № _20084410200424,  по описа за 2008 г., докладвано от съдия  Димитрова
На именното повикване в _11.50_ часа се явиха:

ОСЪДЕНИЯТ M.A.  – редовно призован – лично.
В ЗАЛАТА СЕ ЯВЯВА	 адв. A.  от ПАК.
ЗА РП ЛЕВСКИ – явява се районен прокурор Рени Кирилова.

			ПО ДАВАНЕ ХОД НА ДЕЛОТО:
	Съдът констатира, че в предходното с.з. е изпратено писмо за определяне на служебен защитник на осъдения, тъй като същият не се е явил лично. Към настоящия момент не е върнато уведомително писмо от ПАК и не е известно на съда кой адвокат е определен за служебен защитник.
АДВ.A.  – уведомен съм от ПАК, че трябва да се явява в с.з. по дело 242/2008 г. като служебен защитник на осъдения.
ОСЪДЕНИЯТ M.A.  – не желая да имам адвокат по това дело, аз ще се явявам лично.
	Съдът
ОПРЕДЕЛИ:

	ОСВОБОЖДАВА от залата адв. A.  от ПАК, определен за служебен защитник..

ПРОКУРОРЪТ – да се даде ход на делото.
ОСЪДЕНИЯТ A.  – да се даде ход.
	Съдът
ОПРЕДЕЛИ:
ДАВА ХОД НА ДЕЛОТО:

СНЕ САМОЛИЧНОСТТА НА ОСЪДЕНИЯ:
M.A.  - роден на * г. в с.М., *, ЕГН *.

	На страните се разясняват правата по чл. 274 и чл. 275 от НПК

Съдът докладва справка за съдимост, изготвена от БС при РС - Севлиево и справка от Затвора Белене относно изтърпяно наказание лишаване от свобода. 

ПРОКУРОРЪТ – не правя отводи, нямам искания. Да се приемат справките.
ОСЪДЕНИЯТ A.  – не правя отводи. да се приемат справките.

ОПРЕДЕЛИ:

	ПРИЕМА справка за съдимост, изготвена от БС при РС - Севлиево и справка от Затвора – Белене за изтърпяно наказание от M.A.  Х.  лишаване от свобода.

ОТКРИВА съдебното следствие
	
ПРОКУРОРЪТ – поддържам искането.
ОСЪДЕНИЯТ A.  – моля да ми се направи кумулация и ми се приспадне изтърпяното.

ПО ПРИКЛЮЧВАНЕ НА СЪДЕБНОТО СЛЕДСТВИЕ:

ПРОКУРОРЪТ – да се приключи.
ОСЪДЕНИЯТ A.  – да се приключи.
 Съдът
ОПРЕДЕЛИ:
ПРИКЛЮЧВА СЪДЕБНОТО СЛЕДСТВИЕ
ДАВА ХОД ЗА ПРЕНИЯ МЕЖДУ СТРАНИТЕ

ПРОКУРОРЪТ – моля да извършите групиране на наказанията както е посочено в искането, като това е най – благоприятното, като определите едно общо най - тежко наказание от 5 месеца лишаване от свобода при първоначален общ режим по присъда по ох №7/2006 г. и по ох №213/2007 г. на РС - Севлиево и присъедините наказанието глоба в размер на 100 лв. 
Отделно следва да определите по присъда по ох №386/2007 г. на РС - Павликени и ох №545/2007 г на ЛРС, като наложите най - тежкото от тях пробация със задължителните пробационни мерки от 1 г. 2 м. по т.1 и 2 и безвъзмезден труд в полза на обществото в размер на 120 часа, като приспаднете на основание чл.25, ал.2 изтърпяното наказание лишаване от свобода, видно от справката от затвора Белене и Варна.

ПРАВО НА ЗАЩИТА НА ОСЪДЕНИЯ A.  – да ми кумулирате присъдите и определите най - благоприятното за мен.
ПОСЛЕДНА ДУМА НА ОСЪДЕНИЯ – това искам.

	Съдът счете делото за изяснено и обяви, че ще се произнесе след тайно съвещание.
	Съдът се оттегли на тайно съвещание.

След съвещание съдът, като прецени направеното от РП Левски предложение за определяне на едно общо наказание по отношение на M.A. , намира за установено следното:

M.A.  е осъден както следва:  
1. с присъда №18/09.01.2006 г., постановена по НОХД 7/2006г. по описа на РС Попово, влязла в сила на 14.12.2006 г., M.A.  е осъден за деяние, извършено на 14.12.2005 г., на основание чл. чл.343б, ал.2, във вр. с чл.54 от НК,  на наказание лишаване от свобода за срок от 3 месеца при първоначален лек режим на изтърпяване и глоба в полза на държавата в размер на 100 лева.
2. с присъда №300/23.10.2007 г., постановена по НОХД 213/2007 г. по описа на РС Севлиево, влязла в сила на 18.12.2007 г., M.A.  е осъден за деяние, извършено на 28.10.2006 г., на основание чл.209, ал.1 във вр. с чл. 18, ал.1 и чл.54 от НК на наказание лишаване от свобода за срок от 5 месеца при първоначален общ режим на изтърпяване.
С Решение №286/18.12.2007 г., постановено по НОХД №270/2007 г. по описа на ОС Габрово, присъдата е изменена, като на основание чл.25, във вр. с чл.23 от НК, по отношение на A.  е определено по настоящата присъда и по влязлата в сила присъда на 14.12.2006 г., постановена по НОХД №7/2006 г. по описа на РС Попово едно общо наказание в размер на 5 месеца лишаване от свобода, при първоначален общ режим на изтърпяване, като на основание чл.25, ал.2 от НК приспада изтърпяната част от наказанията по включените в съвкупността присъди.
На основание чл.23, ал.3 от НК, присъединява изцяло към определеното на A.  на основание чл.25 от НК общо най – тежко наказание „лишаване от свобода”, наказанието глоба в размер на 100 лева, наложено по НОХД №7/2006 г. по описа на РС Попово.

3. с присъда №4/25.01.2008 г. постановена по  НОХД 386/2007 г. на РС Павликени, влязла в сила на 12.02.2008 г., M.A.  е осъден за деяние, извършено 16.03.2007 г., на основание чл.209, ал.1, във вр. с чл.18, ал.1, във вр. с чл.20, ал.2 и чл. 55 от НК  на наказание пробация, със пробационни мерки: задължителна регистрация по настоящ адрес за срок от 1 година и 2 месеца, задължителни периодични срещи с пробационен служител за срок от 1 година и два месеца и безвъзмезден труд в полза на обществото от по 120 часа годишно, за срок от 2 години.

4. с присъда №109/18.06.2008 г., постановена по НОХД 545/2007 г. по описа на РС Левски, влязла в сила на 03.07.2008 г., M.A.  е осъден за деяние, извършено 15.01.2007 г., на основание чл.209, ал.1, във вр. с чл.18, ал.1, във вр. с чл. 55, ал.1 т.2, б.”б” от НК на наказание пробация със следните пробационни мерки: задължителна регистрация по настоящ адрес за срок от 1 година, задължителни периодични срещи с пробационен служител за срок от 1 година.

Налице е усложнена форма на множество престъпления, извършени в съвкупност, която налага групирането да се извърши съобразно принципа на най-благоприятното за осъдения.
На основание чл. 25, ал.1, във вр. с чл. 23 , ал.1 от НК следва да се определи по правилата на съвкупността едно общо наказание, а именно – най – тежкото измежду наложените по присъди по НОХД №7/2006 г. на РС Попово и НОХД №213/2007 г. на РС Севлиево – лишаване от свобода за срок от ПЕТ МЕСЕЦА при първоначален ОБЩ РЕЖИМ на изтърпяване.
На основание чл.23, ал.3 от НК следва да се присъедини изцяло към така определеното общо най – тежко наказание, наказанието ГЛОБА в размер на 100 лв., наложено на M.A.  по НОХД №7/2006 г. по описа на РС – Попово.
На основание чл.25, ал.2 от НК следва да се приспадне, времето през което е изтърпяно наказанието лишаване от свобода за срок от пет месеца, наложено с присъда, постановена по НОХД №213/2007 г. на РС Севлиево.
На основание чл. 25, ал.1, във вр. с чл. 23 , ал.1 от НК следва да се определи по правилата на съвкупността едно общо наказание, а именно – най – тежкото измежду наложените по присъди по НОХД №386/2007 г. на РС Павликени и НОХД №545/2007 г. на РС Левски – ПРОБАЦИЯ, със следните пробационни мерки: задължителна регистрация по настоящ адрес за срок от 1 година, задължителни периодични срещи с пробационен служител за срок от 1 година и безвъзмезден труд в полза на обществото в размер на 120 часа годишно за срок от 2 години.
Следва на основание чл.25, ал.2 от НК да се приспадне времето през което M.A.  е изтърпял наказанието пробация.
	Предвид изложеното, съдът

ОПРЕДЕЛИ:
НА ОСНОВАНИЕ чл.25 ал.1, вр. чл.23 ал.1 от НК ОПРЕДЕЛЯ по отношение на  M.A. , ЕГН * , едно общо наказание по присъди, постановени по НОХД №7/2006 г. по описа на РС Попово и по НОХД №213/2007 г. по описа на РС Севлиево, а именно – най – тежкото от тях – лишаване от свобода за срок от ПЕТ МЕСЕЦА при първоначален ОБЩ РЕЖИМ на изтърпяване.
НА ОСНОВАНИЕ чл.23, ал.3 от НК ПРИСЪЕДИНЯВА изцяло към така определеното общо най – тежко наказание, наказанието ГЛОБА в размер на 100 лв., наложено на M.A.  по НОХД №7/2006 г. по описа на РС – Попово.
НА ОСНОВАНИЕ чл.25, ал.2 от НК ПРИСПАДА времето, през което е изтърпяно наказанието лишаване от свобода за срок от пет месеца, наложено с присъда, постановена по НОХД №213/2007 г. на РС Севлиево.
НА ОСНОВАНИЕ чл.25 ал.1, вр. чл.23 ал.1 от НК ОПРЕДЕЛЯ по отношение на  M.A. , ЕГН * , едно общо наказание по присъди, постановени по НОХД №386/2007 г. по описа на РС Павликени и по НОХД №545/2007 г.  по описа на РС Левски, а именно – най-тежкото от тях – ПРОБАЦИЯ със следните пробационни мерки:
задължителна регистрация по настоящ адрес за срок от ЕДНА ГОДИНА;
задължителни периодични срещи с пробационен служител за срок от ЕДНА ГОДИНА;
безвъзмезден труд в полза на обществото в размер на 120 часа годишно за срок от ДВЕ ГОДИНИ.
НА ОСНОВАНИЕ чл.25, ал.2 от НК ПРИСПАДА времето през което M.A.  е изтърпял наказанието пробация.
ОПРЕДЕЛЕНИЕТО подлежи на обжалване и протест пред ПОС в 15-дневен срок от днес.
Протоколът написан в с. з. и приключи в 12.15 часа.
 
СЕКРЕТАР:	                        ПРЕДСЕДАТЕЛ:
				                        СЪДЕБНИ ЗАСЕДАТЕЛИ:1.

											2.